CELEX: 32022R0005
Language: lv
Date: 2022-01-04 00:00:00
Title: Komisijas Īstenošanas regula (ES) 2022/5 (2022. gada 4. janvāris), ar ko 325. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da’esh) un Al-Qaida

5.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 1/9
               
            
         KOMISIJAS ĪSTENOŠANAS REGULA (ES) 2022/5
         (2022. gada 4. janvāris),
         ar ko 325. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da’esh) un Al-Qaida
         
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 881/2002 (2002. gada 27. maijs), ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da’esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 1. punktu,
         tā kā:
         
                     (1)
                  
                  
                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.
                  
               
                     (2)
                  
                  
                     Apvienoto Nāciju Organizācijas Drošības padomes Sankciju komiteja 2021. gada 29. decembrī nolēma pievienot divus ierakstus to personu, grupu un organizāciju sarakstam, uz kurām būtu jāattiecina līdzekļu un saimniecisko resursu iesaldēšana.
                  
               
                     (3)
                  
                  
                     Tādēļ būtu attiecīgi jāgroza Regulas (EK) Nr. 881/2002 I pielikums.
                  
               
                     (4)
                  
                  
                     Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 4. janvārī
            
               
                  Komisijas
               
               
                  un tās priekšsēdētājas vārdā –
               
               
                  Finanšu stabilitātes,
               
               
                  finanšu pakalpojumu un kapitāla tirgu savienības ģenerāldirektorāta ģenerāldirektors
               
            
         
         
            (1)  OV L 139, 29.5.2002., 9. lpp.
         
      
      
         
            PIELIKUMS
            
                        1.
                     
                     
                        Regulas (EK) Nr. 881/2002 I pielikuma sadaļā “Fiziskās personas” pievieno šādu ierakstu:
                        “Ashraf Al-Qizani (oriģinālajā rakstībā: أشرف القيزاني) (labas kvalitātes alias: a) Ashraf al-Gizani; b) Abu ‘Ubaydah al-Kafi; c) Achref Ben Fethi Ben Mabrouk Guizani; d) Achraf Ben Fathi Ben Mabrouk Guizani). Dzimšanas datums: 5.10.1991. Dzimšanas vieta: El Gouazine, Dahmani, Governorate of Le Kef, Tunisija. Valstspiederība: Tunisijas. Valsts identifikācijas Nr.: 13601334, Tunisija. Cita informācija: organizācijas “Irākas un Levantes Islāma valsts” (ISIL) augsta ranga loceklis, iekļauts sarakstā kā Al-Qaida Irākā. Ar tiešsaistē publicētu video starpniecību vervēja privātpersonas iesaistīties ISIL un veikt terora aktus. 7.d panta 2. punkta i) apakšpunktā minētais paziņošanas datums: 29.12.2021.”
                     
                  
                        2.
                     
                     
                        Regulas (EK) Nr. 881/2002 I pielikuma sadaļā “Juridiskās personas, grupas un organizācijas” pievieno šādu ierakstu:
                        “Jund Al-Khilafah in Tunisia (JAK-T) (oriģinālajā rakstībā: جند الخلافة في تونس) (alias: a) ISIL-Tunisia; b) ISIL-Tunisia Province; c) Soldiers of the Caliphate; d) Jund al-Khilafa; e) Jund al Khilafah; f) Jund al-Khilafah fi Tunis; g) Soldiers of the Caliphate in Tunisia; h) Tala I Jund al-Khilafah; i) Vanguards of the Soldiers of the Caliphate; j) Daesh Tunisia; k) Ajnad). Cita informācija: Izveidota 2014. gada novembrī. Saistīta ar organizāciju “Irākas un Levantes Islāma valsts”, iekļauta sarakstā kā Al-Qaida Irākā. 7.d panta 2. punkta i) apakšpunktā minētais paziņošanas datums: 29.12.2021.”